  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Удмуртиысь элькун нылпи эмъяськоннилэн травматолого-ортопедической ёзэтаз туала артроскопической стойка вуиз. Эмъясьёс пыдес ёзвиос висёнъёсын но пыдессэс вӧсь карем пиналъёслы юрттэт сётыны быгатозы. Азьло пациентъёсты мукет улосвылъёсысь нимысьтыз стационаръёсы келяло вал, ивортӥз элькунысь тазалыкез утёнъя министерстволэн пресс-службаез. Эмчиос нырысетӥ операци бызьылыкуз пыдессэ вӧсь карем 13 аресъем пияшлы лэсьтӥзы. Кеськем сӧнзэ вуризы но пыдлэсь вырон луонлыксэ тупатӥзы. Выль тӥрлыкен арлы быдэ 60 котыр операциос лэсьтыны быгатозы. Пиналъёсын суй-пыдэз вӧсь карон учыръёс пӧлысь 20 процентэз пыдесэн герӟаськемын. Сыӵе учыръёс ӝегатскытэк эмъямез кулэ каро. « Пинал но егит дыръя пыдесэз ӵем шуккылон сэрен пыдэз быдэсак шонертыны яке куасалтыны шугъ луэ, ёзвипуш сӧзнэтъёс воштӥськыны быгато, со арлыдо дыръя пыдес ёзвие остеоартроз кылдонлэн одӥгез мугез луэ. Соин ик шонер эмъян ортчытыны кулэ. Артроскопической тӥрлыклы луыса шонер диагноз пуктыны, шараям шекъёсты соку ик эмъяны луоз. Пусъё, процедура малоинвазивной хирургия пӧлы пыре, соин йӧнан ӝогге вуэ » Максим Каменских, Удмуртиысь элькун нылпи эмъюртысь валтӥсь эмчилэн воштӥсез Туэ элькун нылпи эмъяськонние мукет но тӥрлыкъёс басьтозы: ультракуараен визуализаци каронъя троспöртэмлыко сӧзнэт, МРТ-ен огазеясь наркоз сётӥсь но шокатӥсь аппарат, азотлэн оксидэныз терапия ортчытон аппарат. Со понна 30 миллион манет котыр коньдон висъязы. Тодэ вайытом, Можгаын выль нылпи поликлиникаез усьтӥзы. Тегъёс: тӥрлык эмъяськонниос нылпиос Ижкар Удмуртия  